CELEX: 62010CN0073
Language: hu
Date: 2010-02-09 00:00:00
Title: C-73/10. P. sz. ügy: Az Elsőfokú Bíróság (nyolcadik tanács) T-2/09. sz., Internationale Fruchtimport Gesellschaft Weichert & Co. KG kontra Európai Bizottság ügyben 2009. november 30-án hozott ítélete ellen az Internationale Fruchtimport Gesellschaft Weichert & Co. KG által 2010. február 9-én benyújtott fellebbezés

27.3.2010   
            
            
               HU
            
            
               Az Európai Unió Hivatalos Lapja
            
            
               C 80/22
            
         Az Elsőfokú Bíróság (nyolcadik tanács) T-2/09. sz., Internationale Fruchtimport Gesellschaft Weichert & Co. KG kontra Európai Bizottság ügyben 2009. november 30-án hozott ítélete ellen az Internationale Fruchtimport Gesellschaft Weichert & Co. KG által 2010. február 9-én benyújtott fellebbezés
   (C-73/10. P. sz. ügy)
   2010/C 80/38
   Az eljárás nyelve: angol
   
      Felek
   
   
      Fellebbező: Internationale Fruchtimport Gesellschaft Weichert & Co. KG (képviselők: A. Rinne ügyvéd, S. Kon Solicitor, C. Humpe Solicitor, C. Vajda QC)
   
      A másik fél az eljárásban: az Európai Bizottság
   
      A fellebbező kérelmei
   
   
               —
            
            
               A Bíróság helyezze hatályon kívül az Elsőfokú Bíróság T-2/09. sz. ügyben 2009. november 30-án hozott ítéletét;
            
         
               —
            
            
               a Bíróság nyilvánítsa elfogadhatónak a Weichert T-2/09. sz. ügyben benyújtott megsemmisítés iránti keresetét, és utalja vissza az ügyet a Törvényszék elé az Európai Közösségek Bizottsága 2008. október 15-i határozatának (COMP/39.188. sz. ügy — Banánok) annyiban történő megsemmisítése iránti kereset elbírálása érdekében, amennyiben az a felperest érinti; vagy
            
         
               —
            
            
               másodlagosan a Bíróság utalja vissza az ügyet a Törvényszék elé, hogy az elbírálja a Weichert T-2/09. sz. ügyben benyújtott megsemmisítés iránti keresetének az elfogadhatóságát.
            
         
      Jogalapok és fontosabb érvek
   
   A felperes azzal érvel, hogy az Elsőfokú Bíróság tévesen alkalmazta a jogot a kereset azon az alapon történő elfogadhatatlanná nyilvánításával, hogy csak akkor térhet el az eljárási határidőkre vonatkozó közösségi szabályozás alkalmazásától, ha a körülmények vagy előre láthatatlanok vagy vis maior esete forog fenn. A felperes azt állítja, hogy egy ilyen megközelítés indokolatlanul korlátozott, és nem veszi egyáltalán vagy megfelelő mértékben figyelembe a büntetőeljárás során a bírósági eljáráshoz való jogot, a büntetőeljárás jogszerűségének elvét, az arányosság elvét, valamint az igazságtalan eredmény elkerülésének kiemelkedő szükségességét.